Kort om Aula

Aula erstatter folkeskolernes brug af Skoleintra, som blandt andet indeholder Forældreintra og ElevIntra.

I alt vil over to millioner brugere komme til at benytte Aula. Mere end 1.600 skoler og SFO'er vil i 2019 tage Aula i brug, mens dagtilbud i 97 kommuner vil tage Aula i brug i 2020.

Brugere vil kunne tilgå Aula via www.aula.dk og via en app til mobil eller tablet.

Ifølge kommunernes it-fællesskab Kombit er Aula udviklet med særligt henblik på brugervenlighed og datasikkerhed.

Kommunerne skal samlet betale 350 millioner kroner for Aula. Beløbet dækker udvikling, videreudvikling og den daglige drift af løsningen i otte år for skoler, SFO'er og dagtilbud.

It-virksomheden Netcompany står for udvikling og implementering af Aula sammen med Frog og Advice.

Kilder: Aula.dk, kommunernes it-fællesskab Kombit.